Az uniós szigorítás miatt két év múlva várható a kondenzációs gázkazán eladások fellendülése | Hír.ma
2015.05.07 08:58
Egy uniós rendelet szerint szeptembertől már csak kondenzációs gázkazánok felszerelését lehet engedélyezni, de az átmeneti idő miatt ezeknek a piaca csak 2017-ben növekszik számottevően - mondta Grzegorz Wojcik, az Ariston Thermo Hungária Kft. ügyvezetője csütörtökön sajtótájékoztatón Budapesten.
Miután - a hivatalos mérleg adatok szerint - a cég 2013.
évi árbevétele 2,6 milliárd forintot tett ki, a múlt évet már közel 3 milliárd forintos árbevétellel zárta.
Termékeinek 90 százaléka fűtőberendezés, amely vízmelegítőkből, gázkazánokból, hőszivattyúkból és napkollektorokból áll. A maradék 10 százalékon - fele-fele arányban - az alkatrészek és tartozékok, valamint az ipari égőfejek osztoznak.
A magyar piacon a további növekedést az ipari kondenzációs technikával, valamint a levegő-víz hőszivattyúval akarják elérni, amellett, hogy a már említett uniós előírás szerint a családi házakban használt kondenzációs kazánok piaca is bővül - vázolta a jövőt Grzegorz Wojcik.
Ősztől megteremtik a mobil telefonos online összeköttetést a fűtőkészülékek és a szerviz között. Ezzel a hibák egy része távolról is javítható lesz - tette hozzá az ügyvezető.
uniós szigorítás
eladások fellendülése